钦定古今图书集成/明伦汇编/氏族典/第028卷 > 《廖用贤尚友录》 > 丰熙
## 钦定古今图书集成/明伦汇编/氏族典/第028卷 > 《廖用贤尚友录》 > 丰熙

按《明外史丰熙传》：“熙字原学，鄞人，布政使庆孙也。幼
有异禀，尝大书壁间曰：‘立志当以圣人为的。逊第一
等事于人，非夫也’。年十六丧母，水浆不入口数日，居
倚庐三年。弘治十二年，举殿试第二，孝宗奇其策，赐
第一人袍带宠之，授翰林编修，进侍讲，迁右谕德。以
不附刘瑾，出掌南京翰林院事。世宗即位，进翰林学”
士。兴献王《大礼》议起，熙数力争。既而尊称礼定，熙疏
谏，不得命，伏哭左顺门，遂下狱掠治，复杖之阙廷，遣
戍福建镇海卫。阅十有三年，竟卒戍所。隆庆初，赠官
赐恤。